
ΕΝΤΟΥΑΡ MANE ἀνῆκε σὲ πλούσια ἀστικὴ οἰκογένεια. ΓΓεν- 

νήθηκε στὸ Παρίσι στὶς 23 Ιανουαρίου τοῦ 1832 καὶ πέρα- 
σε μιὰ ἥσυχη παιδικὴ ἡλικία ἀνάμεσα στὸν πατέρα του, δικαστή; 
καὶ στὴν καλλιεργημένη κι ἐκλεπτυσμένη μητέρα του. 

2/۳0 δώδεκά του χρόνια τὸν ἔβαλαν στὸ κολλέγιο Ρολλὲν κι 
ἐκεῖ γνώρισε τὸν ᾿Αντονὲν [[ρούστ, ποὺ τοῦ στάθηκε ἰσόβια φί- 
λος κι ἔγραψε ἀργότερα γιὰ τὸ ζωγράφο σελίδες γεμάτες ἀγάπη 
καὶ ἀκρίβεια. “Ano παιδὶ ὁ Μανὲ ἀσχολεῖται μὲ τὸ σχέδιο καὶ εἶναι 
θερμὸς θιασώτης μουσείων καὶ ἐκθέσεων. ᾿Αλλὰ στὶς πρῶτες αὐτὲς 
ἐνδείξεις μιᾶς καλλιτεχνικῆς ἰδιοσυγκρασίας βάζει φραγμὸ ὁ πα- 
τέρας, ἀφήνοντας στὸ γιό του νὰ διαλέξη ἀνάμεσα σὲ δυὸ μονάχα 
ἐπαγγέλματα: τοῦ δικηγόρου καὶ τοῦ ἀξιωματικοῦ τοῦ ναυτικοῦ. 
To 1848 ὁ Mave ἀπορρίπτεται στὶς ἐξετάσεις τῆς ναυτικῆς σχολῆς, 
ἀλλὰ παρ᾽ ὅλα αὐτὰ μπαρκάρει σὲ κάποιο πλοῖο καὶ ταξιδεύει γιὰ 
μερικοὺς μῆνες στὸ Ρίο ντὲ ᾿[ανέιρο. Γυρνᾶ στὴ Γαλλία μὲ τε- 
τράδια γεμάτα σκίτσα καὶ σχέδια. “Fl οἰκογένειά του ἐνδίδει µπρο- 
στὰ σ᾽ αὐτὴ τὴν καινούρια ἀπόδειξη συνέπειας καὶ ταλέντου κι ὁ 
Mave ἀρχίζει ἀπὸ τὸ 1850 νὰ παρακολουθῆ μαθήματα στὸ ἐργα- 
στήρι τοῦ ΙΚουτύρ, ἀκαδημαϊκοῦ ζωγράφου ἀρκετὰ γνωστοῦ στὴν 
ἐποχή του. ° H μαθητεία αὐτὴ πλουτίξεται ἀπὸ παράλληλες ἐπισκέ- 
ψεις στὸ 400600, ἀπὸ δύο σύντομα ταξίδια στὴν ᾿[Ιταλία τὸ 1858 
καὶ τὸ 1856, ἀπὸ διακοπὲς στὴν "Ολλανδία, στὴ Γερμανία, στὴν 
Αὐστρία. Me σοβαρότητα κι εὐθύνη ἐπιδίδεται ὁ Μανὲ στὴν ἀἄντι- 
γοαφὴ ἔργων τοῦ Τισιανοῦ, τοῦ Τιντορέττο, τοῦ Βελάσκεθ. ۵ 
τὴν ἴδια προσοχὴ μελετᾶ καὶ τοὺς πιὸ κοντινούς του χρονικὰ καλ- 
λιτέχνες, ἀπὸ τὸν [Γκόγια ὣς τὸν Ντωμιέ, ἀπὸ τὸν Ντελακρουὰ 
ὣς τὸν Kovoune. ۱ 

"O Mave ἀφήνει τὸ ἐργαστήρι τοῦ Κουτὺρ τὸ 1856 κι ἀρχίζει 
τὴν καλλιτεχνική tov σταδιοδρομία, ποὺ χρόνια ὁλόκληρα τὴ ση- 
μαδεύουν ἀρνήσεις, σκάνδαλα κι ἀποτυχίες, ἀλλὰ καὶ ἡ φιλία καὶ 
ἡ ἀλληλεγγύη τῶν πιὸ προοδευτικῶν καὶ ἰδιοφυῶν ἀνθρώπων τοῦ 
καιροῦ του. To 1858 συνδέεται μὲ τὸν Μπωντελαίρ, ποὺ ἡ ἐπιρροή 
του γίνεται ἀμέσως αἰσθητὴ στὴ Μουσικὴ στὸν Κεραμεικὸ καὶ 
στὸν "Ανθρωπο ποὺ πίνει ἀψέντι, ποὺ τὸ ὑπέβαλε oro Σαλὸν 
τοῦ 1859 καὶ τοῦ τὸ ἀπέρριψαν. “O ποιητὴς καλλιεργεῖ στὸ ζωγρά- 
φο τὶς δικές του τάσεις γιὰ τὸν ἐξωτισμὸ καὶ γιὰ τὴ γοητεία τῆς 
“Ισπανίας. *H ‘Ionavia θὰ ἐμπνεύση στὸν Μανὲ τὸν Κιθαριστὴ 
τοῦ 1861, ποὺ στάθηκε τυχερώτερος στὸ Σαλὸν τῆς ἴδιας χρονιᾶς, 
ὅπου παρουσιάστηκε ἐπίσημα κι ἐπαινέθηκε ἀπὸ τὸν Θεόφιλο 

Γκωτιέ, καθὼς καὶ τοὺς Ἱσπανοὺς Χορευτὲς καὶ τὴ Λόλα τῆς 
Βαλέντσα τὸν ἑπόμενο χρόνο. To 1863 κληρονομᾶ ἀπὸ τὸν πατέ- 
ρα του μιὰν ἀξιόλογη περιουσία, ἑτοιμάζει μιὰ προσωπικὴ ἔκθε- 
ση στὴν ΙΓ παλερὶ Μαρτινὲ καὶ ἔπειτα ἀπὸ λίγους μῆνες ἐμφανί- 
ζεται στὸ «δαλὸν τῶν ' Αποκλεισμένων» μὲ τρία ἔργα tov. Τὸ 
ἕνα ἀπὸ τὰ τρία, τὸ πασίγνωστο Πρόγευμα στὴ χλόη, γίνεται 
ἀφορμὴ νὰ ξεσπάση ἕνα πρωτοφανὲς σκάνδαλο, τόσο ἀπὸ τὴν ἐπί- 
ONUN κριτικὴ ὅσο κι ἀπὸ τὸ κοινό. 

'H ᾿Ὀλυμπία εἶναι ἕτοιμη μετὰ ἀπὸ λίγους μῆνες, ἀλλὰ ὁ 
Μανὲ διστάζει νὰ ξαναεκθέση τόσο σύντομα ἕναν ἐξίσου τολμηρὸ 
πίνακα. I'v αὐτὸ στὸ δαλὸν τοῦ 1864 θὰ στείλη μιὰ Ταυρομαχία 
κι ἕναν πίνακα πιὸ παραδοσιακὸ καὶ ἥσυχο, τόσο σὰ θέμα ὅσο 
καὶ σὰν τεχνοτροπία, τοὺς ᾿Αγγέλους στὸν Τάφο τοῦ Χριστοῦ. 
“H Ὀλυμπία γίνεται δεκτὴ στὸ δαλὸν τοῦ 1865, ἴσως μὲ τὴν 
ὑστεροβουλία νὰ ἐκτεθῆ ὁ Mave ὁριστικὰ στὴν ἀγανάκτηση τοῦ 
κοινοῦ. ᾿ Αποκαρδιωµένος ἀπὸ τὴν ἔλλειψη κατανοήσεως κι ἀπὸ 
τὴ δυσφημιστικὴ πολεμική, ὁ Μανὲ ἀπομακρύνεται γιὰ σύντομες 
διακοπὲς στὴν “Ισπανία. 

Τὸ 1866 ἀποκλείεται πάλι ἀπὸ τὸ Σαλόν, ὅπου εἶχε στείλει τὸν 
Φλαουτίστα (ἢ Πίφερο). Στὸ μεταξὺ 6 Ζολὰ ἀπὸ τὶς στῆλες 
τῆς ἐφημερίδας «Peyovos» ( Evénement) ἀρχίζει μιὰν ἐκστρατεία 
ὑπὲρ τοῦ ζωγράφου: ἡ σειρὰ αὐτὴ τῶν ἄρθρων του θὰ κυκλοφορή- 
ση σὲ τεῦχος τὸν ἑπόμενο χρόνο, ὅταν ὁ Μανέ, ἀποκλεισμένος καὶ 
πάλι ἀπὸ τὴν Ilayxdouıa "Εκθεση, ὀργανώνη μιὰ προσωπικὴ ἔκ- 
θεση στὴν ع1110‎ ντὲ A’ ᾿Αλμά, μπροστὰ στὸ περίπτερο ὅπου ἐξέ- 
θετε ὁ Kovouxé. "Arno εὐγνωμοσύνη πρὸς τὸν Ζολὰ 6 Mave ζω- 
γραφίζει τὸ 1868 μιὰ προσωπογραφία tov: σὲ πρῶτο πλάνο ἡ 
μορφὴ τοῦ Ζολά, κοντινὴ καὶ συγκροτημένη, καὶ πίσω μιὰ στάμπα 
τοῦ Οὐταμάρο, ἕνα ἀντίγραφο τῆς Ὀλυμπίας κι ἕνα τῶν Μπεκρή- 
δῶν τοῦ Βελάσκεθ. | 

Στὸν πόλεμο τοῦ 1870 ὁ Mave ὑπηρετεῖ πρῶτα σὰν πυροβολη- 
τὴς καὶ μετὰ σὰν ἀνθυπολοχαγὸς κάτω ἀπὸ τὶς διαταγὲς τοῦ συν- 
ταγματάρχη Μεσσονιέ. “Ooo διαρκεῖ 6 ἐμφύλιος πόλεμος ἀφήνει 
τὸ Παρίσι καὶ ἀποσύρεται μὲ τὴν οἰκογένειά του στὴν ἐξοχή, 
γιὰ νὰ ξαναγυρίση μετὰ τὸ τέλος τῆς Κομμούνας. “O γνωστὸς 

ἔμπορος ἔργων τέχνης Ντυρὰν- Ρυὲλ ἀγοράδει τὸ 1872 ἀπὸ τὸν 
Μανὲ πίνακες συνολικῆς ἀξίας 30.000 φράγκων κι ἕναν πίνακα 
ἐμπνευσμένον ἀπὸ τὸν Φρὰνς Χάλς, τὸ Γερὸ Ποτήρι, ποὺ ἔχει 
μεγάλη ἐπιτυχία τὸν ἑπόμενο χρόνο στὸ Σαλόν. Νά λοιπὸν ποὺ 
τὸ κοινὸ καὶ ἢ κριτικὴ ἀρχίζουν νὰ δείχνουν μεγαλύτερη κατανόηση 
καὶ γ᾽ ἀλλάξουν γνώμη γιὰ τὸν καλλιτέχνη. Τὸ 1874 ὀργανώνεται 
ἀπὸ τὸν φωτογράφο Ναντὰρ ἡ πασίγνωστη ἔκθεση τῶν ἐμπρε- 
σιονιστῶν. ° O0 Μανὲ δὲ θέλει νὰ πάρη μέρος, μολονότι ἀσχολεῖται 
μὲ τὴν τοπιογραφία ἀπὸ τὸ 1869, ἐπηρεασμένος ἀπὸ τὴν Μπἑρτ 
Μοριξό, τὴ ζωγράφο ποὺ τόσες φορὲς τῆς ἔκανε τὸ πορτραῖτο. 
Τὸ ἴδιο καλοκαίρι τὸν βρίσκομε νὰ ξωγραφίζη κοντὰ στὸν Move 
καὶ στὸν Pevovdo. 

“Ωστόσο τὸ εἰδύλλιό του μὲ τὴν ἐπίσημη κριτικὴ ἦταν σύντομο. 
'H κριτικὴ ἐπιτροπὴ τοῦ Σαλὸν τοῦ 1874 δέχεται ἕνα μόνο ἀπὸ 
τὰ ἔργα ποὺ ἔστειλε ὁ Μανέ, τὸ Σιδηρόδρομο. Τὸν ἑπόμενο 
χρόνο % κριτικὴ ἐπιτίθεται μὲ ὀξύτητα στὸ. ᾿Αρζαντέιγ καὶ τὸ 
1877 ἀπορρίπτεται μὲ τὸ πρόσχημα τῆς ἠθικῆς ἡ Νανά, ὁ πρῶ- 
τος πίνακας μιᾶς σειρᾶς μὲ ἔμπνευση «νατουραλιστική». Τὸ 1879 
ὁ Μανὲ παθαίνει μιὰ φοβερὴ ἀρρώστεια, μιὰ παράλυση ποὺ ὕστερα 
ἀπὸ τέσσερα χρόνια καὶ στὸ πεῖσμα κάθε θεραπείας θὰ τὸν ὁδη- 
γήση στὸν τάφο. 

Κάνει ὑπεράνθρωπες προσπάθειες γιὰ νὰ μὴν ἐγκαταλείψη τὴ 
ζωγραφικὴ καὶ τὸ 1881 παίρνει ἀκόμα ἕνα βραβεῖο ἀπὸ τὸ Σαλόν. 
Τὴν ἴδια χρονιά, μὲ πρόταση τοῦ φίλου του llooóot, ποὺ στὸ 
μεταξὺ ἔγινε ὑπουργὸς Καλῶν Τεχνῶν, παίρνει τὸ παράσημο 
τῆς Aeyeóvos τῆς Τιμῆς. Τὸ 1889 ζωγραφίζει τὰ τελευταῖα του 
ἔργα, τὴν "Ανοιξη καὶ τὸ Μπὰρ στὸ Φολὶ-Μπερζέρ, ποὺ ἐμφανί- 
ζονται καὶ τὰ δυὸ στὸ Σαλόν. ‘H ἐπιτυχία ἀρχίξει δειλὰ δειλὰ 
νὰ τὸν πλήσιάξη, ἀλλὰ εἶναι πολὺ ἀργά. Τὴν ἄνοιξη τοῦ 1883 
τοῦ κόβουν τὸ ἕνα πόδι καὶ στὶς 30 ᾿ Απριλίου τοῦ ἴδιου χρόνου 
πεθαίνει. Τὸν θάβουν στὸ νεκροταφεῖο τοῦ []ασσύ. Λίγο πρὶν ἀπὸ 
τὸ θάνατό του ἔγραφε πικραμένος σ᾽ ἕναν ἀπὸ τοὺς πολὺ χλια- 
ροὺς κριτικούς του: «... δὲν θὰ μοῦ ἦταν δυσάρεστο νὰ διαβάσω, 
ὅσο εἶμαι ἀκόμα ζωντανός, τὸ ἐξαιρετιιὸ ἄρθρο ποὺ θὰ μοῦ 
ἀφιερώσετε μόλις πεθάνω». 


«Μιὰ ἀποφασιστικὴ 1100 61111011 γιὰ th ποντέρνα ἀλήθεια, 
πιὰ φαντασία Ζωντανὴ καὶ πλούσια, εὐαίσθητη, toApın ph» 


Λ ΕΓΕΤΑΙ πὼς ὅταν τὴν ἄνοιξη τοῦ 1856, στὰ εἰκοσιτέσσε- 
pá του χρόνια, ἀποφάσισε ἐπιτέλους ὁ Μανὲ νὰ φύγη 
ἀπὸ τὸ ἐργαστήρι τοῦ δασκάλου του Κουτὺρ ὕστερ᾽ ἀπὸ ἕξι 
χρόνια μαθητείας, ἐκεῖνος τοῦ εἶπε μὲ ὕφος συγκαταβατικό: 
«Πήγαινε, πήγαινε παιδί µου, δὲν θὰ κατορθώσης τίποτα περισ- 
σότερο ἀπὸ τὸ νὰ γίνης ὁ Ντωμιὲ τῆς ἐποχῆς σου». Λέγεται 
ἀκόμα πὼς ὁ Μανὲ δὲ φάνηκε καθόλου δυσαρεστημένος οὔτε 
θεώρησε τὴν ἀξιολόγηση αὐτὴ ἀρνητική. Ἂν καὶ δλωσδιόλου 


διαφορετικὸς ἀπὸ τὸ μεγάλο γελοιογράφο ἀπὸ μικρὸ παιδί, σὲ 


κοινωνικὴ προέλευση, σὲ ἀγωγή, σὲ ἰδιοσυγκρασία, εἶχε σημειώ- 
σει ὃ ἴδιος, ἔφηβος ἀκόμα, στὸ περιθώριο μιᾶς σκέψης τοῦ Ντι- 
ντερό: «πρέπει V ἀνήκωμε στὸν καιρό µας καὶ νὰ κάνωμε αὐτὸ 
ποὺ βλέπομε». Ἧταν τὸ σύνθημα τῶν ρεαλιστῶν. ᾿Αλλὰ γιὰ 
ἕναν ἄνθρωπο τῆς γενιᾶς καὶ τῆς παιδείας τοῦ Μανὲ ἕνα τέτοιο 
σύνθημα κι ἕνα τέτοιο πρόγραμμα ἀποχτοῦσαν νόημα ἐντελῶς 
νέο, γιατὶ μέσα σὲ λίγα χρόνια οἱ καιροὶ εἶχαν ἀλλάξει ἐντελῶς. 
Καὶ τὸ ρεαλιστικὸ πρόγραμμα τοῦ Κουρμπὲ («Νὰ εἶμαι σὲ θέση 
νὰ ἐκπροσωπῶ κατὰ τὴν κρίση μου τὰ ἔθιμα, τὶς ἰδέες, τὶς ἀπό- 
ψεις τοῦ καιροῦ μου, νὰ μὴν εἶμαι μόνο ζωγράφος, ἀλλὰ προπαν- 
τὸς ἄνθρωπος... νά ποιός εἶναι 6 στόχος μου») ὑποχωροῦσε 
μπροστὰ σὲ καινούριες ἀπόψεις. Στὰ χρόνια ποὺ κυλοῦν ἀνά- 
μεσα στὶς δύο Παγκόσμιες ᾿Εκθέσεις τοῦ 1855 καὶ τοῦ 1867, 
χρόνια ποὺ συμπίπτουν μὲ τὴ διαμόρφωση τῆς προσωπικότητας 
τοῦ Μανέ, πραγματοποιεῖται μιὰ ἐντυπωσιακὴ βιομηχανικὴ ἀνά- 
πτυξη. Μὲ τὴν ἐπιβολὴ τῶν καινούριων κατακτήσεων τῆς τε- 
χνικῆς καθιερώνεται ὁ θετικισμὸς στὴν ἐπιστήμη καὶ στὴν τέ- 
xvw ὁ ἐνθουσιασμὸς τῶν ρεαλιστῶν δίνει τὴ θέση του σὲ μιὰ 
ποιητικὴ ἀντιμετώπιση πιὸ μακρινὴ καὶ πιὸ ἀντικειμενικὴ ποὺ 
θὰ τὴ βαφτίσουν «νατουραλισμό». Εἶναι ἡ ὥρα τῆς χωρὶς φρα- 
γμοὺς ἐμπιστοσύνης στὴν πρόοδο καὶ στὶς δημιουργικὲς ἱκανό- 
τητες τῆς κοινωνικῆς τάξης ποὺ ἔχει ἐπιβληθῆ. Μολονότι τὸ 
πάθος γιὰ δημοκρατία ἔχει ὑποστῆ σκληρὰ χτυπήματα ἀπὸ τὴν 
πολιτικὴ τοῦ Ναπολέοντα τοῦ I", μιὰ ἀπεριόριστη αἰσιοδοξία 
ποὺ ξεπερνᾶ ἀκόμα καὶ τὶς καταστροφὲς τοῦ 1870 - 71 διακρί- 
νει αὐτὴ τὴν κοινωνικὴ τάξη. 


(Σὰρλ Μπωντελαὶρ) 


Στὴν καινούρια τάξη, ποὺ κρατᾶ τώρα πιὰ στὰ χέρια της 
τὴ δύναμη καὶ τὸ δικαίωμα ۷ ἀποφασίζη, ἀνήκει ἀπὸ οἰκο- 
γενειακὴ παράδοση ὁ Μανέ. 'O πατέρας του εἶναι ἀνώτερος δι- 
καστικός, αὐστηρὸς καὶ ἀκέραιος, ἡ μητέρα του κόρη ἑνὸς Σουη- 
δοῦ διπλωμάτη, ἐρασιτέχνις τραγουδίστρια καὶ μουσικός: ἴσως 
ἐκείνη νὰ ἔδωσε στὸ σπίτι τοὺς μιὰ σφραγίδα διεθνισμοῦ καὶ 
τέχνης. Στὴν οἰκογένεια Μανὲ εἶναι ἄγνωστη ἡ αὐθάδεια καὶ ἡ 
χυδαιότητα τῶν νεόπλουτων: ἀντίθετα ἔχει κληρονομήσει τὰ 
θετικὰ στοιχεῖα τῆς παλαιᾶς τάξης τῶν ἀριστοκρατῶν καὶ ξέρει 
ὅτι ἡ εὐημερία μπορεῖ νὰ γίνη µέσο παιδείας καὶ διακρίσεων, 
ἐκείνων δηλαδὴ τῶν κοινωνικῶν κατακτήσεων ποὺ εἶχαν ἀντι- 
καταστήσει, σὰ στόχος καὶ φιλοδοξία, τὰ ἰδεώδη τῆς ἀρχῆς 
τοῦ δέκατου ἔνατου αἰώνα. 

Τὸ περιβάλλον τοῦ Μανὲ μᾶς ἐνδιαφέρει ὄχι µόνο γιὰ νὰ κατα- 
νοήσωμε τὶς δυσχέρειες ποὺ συνάντησε στὴν ἀπόφασή του νὰ 
γίνη ζωγράφος ἀπὸ τὴν ἀντίδραση τοῦ πατέρα του, ἀλλὰ καὶ γιὰ 
νὰ γνωρίσωμε ἐκεῖνες τὶς πλευρὲς τοῦ χαρακτήρα του ποὺ τὸν 
ἕκαναν ἕνα μοναδικὸ κι ἀντιπροσωπευτικὸ καλλιτέχνη τῆς ἐπο- 
χῆς του: τἠ-χωρὶς προκαταλήψεις εὐφυΐα, τὴν ἀγάπη τῆς περι- 
πέτειας, τὴν ἀπέχθεια γιὰ τὴ ρητορικὴ καὶ τὴν ἐπιφανειακὴ 
μεγαλοπρέπεια, τὴν τάση γιὰ τὶς ἀκρότητες. “OA αὐτὰ δὲν 
ὁδήγησαν τὸν Μανὲ σὲ διαμάχη μὲ τὸ περιβάλλον του, στὴ 
συνέχιση τοῦ ἀγώνα τοῦ Κουρμπὲ ἐναντίον τῆς ἀστικῆς ὑποκρι- 
σίας. Τὰ πολιτικὰ ἰδεώδη ἔμειναν συστηματικὰ ἔξω ἀπὸ τὴν 
τέχνη του. Ὅλη του fj συνέπεια κι ὅλη του ἡ ἀγωνιστικότητα 
συγκεντρώθηκαν στὴν ὑπεράσπιση τῶν πνευματικῶν ἀξιῶν ποὺ 
γεννήθηκαν μαζὶ μὲ τὴν κοινωνική του τάξη, ἀξιῶν ποὺ τὸ 
καταπληκτικὰ προικισµένο βλέμμα του ἔβλεπε μέσ᾽ ἀπὸ τὴ ζω- 
γραφική, ὣς τὶς πιὸ αἰφνιδιαστικὲς καὶ μακρινές τοὺς συνέπειες. 

Τὰ θέµατα τῆς καθημερινῆς ζωῆς δὲν ἐρεθίζουν μέσα του τόσο 
τὴν προδιάθεση γιὰ φωτισμένη ἔρευνα ποὺ ὁδηγοῦσε τὸ χέρι 
ἑνὸς Ντεγκά, ὅσο τὸν «ἀστραφτερὸ ἐνθουσιασμὸ γιὰ ἐξερεύνη- 
ση νέων ἀπόψεων τῆς ζωῆς», ὅπως παρατηρεῖ 6 Ριγουώλντ. Τὶς 
ἀπόψεις αὐτὲς τὶς συλλαμβάνει πάντα μὲ μοντέρνα διαίσθηση, 
μὲ ἀκούραστη περιέργεια καὶ ζωτικότητα. Κάθε τόσο 6 Μανὲ 

σταματᾶ γιὰ νὰ σκιτσάρη Eva διάσημο κυνηγὸ λιονταριῶν, 
ἕναν πολιτικὸ αἰχμάλωτο ποὺ ἔχει ξεφύγει ἀπὸ τὸ λουτρὸ τῆς τι- 
μωρίας, ἕνα ναυτικὸ ἐπεισόδιο ἀπὸ τὸν πόλεμο τῆς ἀποστασίας, 
ποὺ τὸ εἶχε παρακολουθήσει προσωπικὰ ἀπὸ τὸ κατάστρωμα 
ἑνὸς γαλλικοῦ πλοίου. 11 αὐτές tov τὶς ἰδιότητες, τὸ πιὸ εὔ- 
γλωττο τεκμήριο — καὶ τὸ πιὸ συγκινητικὸ συνάμα, γιατὶ γρά- 
φτηκε στὰ τελευταῖα χρόνια τῆς ζωῆς του, ὅταν ἡ παράλυση, ποὺ 
μιὰ μέρα θὰ τὸν σκότωνε, τὸν ἐμπόδιζε κιόλας νὰ σφίξη τὸ πι- 
νέλο μὲ τὰ χέρια του — εἶναι ἕνα γράμμα πρὸς τὸν δήμαρχο 
τοῦ Παρισιοῦ, ὅπου ζητοῦσε νὰ tod ἀνατεθῆ f διακόσμηση 
τοῦ Δημαρχείου ποὺ τότε τὸ ἀνακαίνιζαν. Ἤθελε νὰ ζωγραφί- 
ση τὴ ζωὴ τοῦ Παρισιοῦ στὰ καθημερινά της στιγμιότυπα: 
«τὸ Παρίσι - ἀγορὰ, τὸ Παρίσι - σιδηρόδρομο, τὸ Παρίσι - 
λιμάνι, τὸ Παρίσι τῶν ὑπογείων...». «Μόνο ἡ εἰλικρίνεια», 
ἔγραφε τὸ 1867 παρουσιάζοντας τὴν προσωπική του ἔκθεση, 
«δίνει στὰ ἔργα ἕνα χαρακτήρα ποὺ μοιάζει μὲ διαμαρτυρία, ἐνῶ 
0 ζωγράφος εἶχε θελήσει μονάχα νὰ ἐκφράση τὴν ἐντύπωσή 
του... Δὲν ἐπεδίωξε οὔτε νὰ ἀνατρέψη τὴν παράδδση οὔτε νὰ 
δημιουργήση μιὰ νέα ζωγραφική. Θέλησε ἁπλούστατα νὰ εἶναι 
ὁ ἑαυτός του κι ὄχι κάποιος ἄλλος...». ᾿Ασφαλῶς f| ἴδια ἁδιαφο- 
pía τοῦ Μανὲ γιὰ τὶς κοινωνικὲς ἀντιθέσεις ποὺ βάραιναν τὴν 
ἐποχή του 一 ἀδιαφορία ποὺ ὡστόσο δὲν τὸν ἐμπόδιζε νὰ φέρε- 
ται στὴν προσωπική του ζωὴ μὲ τρόπο ἀνθρωπιστικὸ — δὲν 
τὸν ἄφηνε νὰ 0% τὴν ἴδια τὴν ἐπαναστατικότητα τῆς τέχνης του. 
Ἢ εἰλικρίνεια καὶ fj καλλιτεχνική του ἀδιαλλαξία δὲν ἦταν παρὰ 
μιὰ ἔντονη ἐκδήλωση τῆς πίστης του στὴν ἐλευθερία τοῦ ἀτόμου, 
ποὺ εἶχε ὁδηγήσει στὰ ἰδεώδη τῆς ἰσότητας, ἰδεώδη ποὺ τώρα 
ἀπειλοῦσαν τὸν ἴδιο τὸν ἀστικὸ πολιτισμὸ ποὺ τὰ εἶχε διαδώσει. 


YTH ἡ προσήλωση στὴν εἰλικρίνεια, ποὺ χαρακτηρίζει ὅ- 

λη τὴ ζωὴ τοῦ Μανέ, εἶχε σὰν συνέπεια νὰ ἀναζητήση μιὰ 
γνήσια ἔκφραση τοῦ περιβάλλοντος ποὺ τὸν διαμόρφωσε, χωρὶς 
τὴν πρόθεση νὰ ἰσοπεδώση τὸ παρελθόν, χωρὶς προκαθορισμένη 
ἀρνητικὴ στάση. Τὸ πρόβλημά tov ἦταν νὰ ἐκφράση ἕναν κόσμο 
πνευματικῶν ἀξιῶν, ποὺ τὶς αἰσθανόταν γνήσιες, ἀντιμετωπί- 
ζοντάς τις μὲ καινούρια μάτια, μὲ τὴ διαύγεια τοῦ μοντέρνου 
ἀνθρώπου. Οἱ εἰκαστικὲς τέχνες ἐπηρεάστηκαν οὐσιαστικὰ ἀπὸ 


1 - ‘H τουαλέτα, Λονδίνο, Ἰνστιτοῦτο Τέχνης Κουρτώ. 
2 - Γυναίκα καθισμένη, Ἰδιωτικὴ συλλογή. 
3 - ‘H )(00 Βέρνης, μὲ τὴν ἄδεια τοῦ Ινστιτούτου Τέχνης τοῦ Σικάγου. 


4 - “Ισπανικὸ μπαλέτο, Βουδαπέστη, Μουσεῖο Καλῶν Τεχνῶν. 


τὴν ἐξαιρετικὴ ἱκανότητα τοῦ Μανὲ νὰ συνθέτη τὶς θεμελιώδεις 
ἀξίες τοῦ παρελθόντος καὶ τὰ μορφολογικὰ συνθήματα τῶν 
κατακτήσεων τῆς νεαρῆς ἀστικῆς τάξης, συνθήματα σὰν τὴν 


ἐκφραστικὴ ἀμεσότητα, τὴ λιτότητα, μιὰ καινούρια προσοχὴ 


στὴν ὕλη καὶ στὸ ἀπόθεμα δυναμισμοῦ της. Ἰδιαίτερο ρόλο ἔπαι- 
δε ἡ ὀπτικὴ παιδεία τοῦ καλλιτέχνη, ἀπελευθερωμένη ἀπὸ τὰ 
ἀποκρυσταλλωμένα ἀκαδημαϊκὰ σχήματα καὶ διαποτισµένη ۵ 
τὴν ἐντελῶς μοντέρνα ἐπίγνωση τῆς δύναμης τῶν ἐντυπώσεων 
καὶ τῶν καινούριων στοιχείων: τοῦ χρώματος, τῆς ἁπλοποιή- 
σεως τοῦ φωτισμοῦ, τοῦ ζωγραφικοῦ ὑλικοῦ, ποὺ συμβάλλουν 
στὴν ἔκφραση τῶν ἐντυπώσεων. «Πρέπει νὰ ἔχωμε πάντα μπρο- 
στὰ στὰ μάτια μας αὐτὸν τὸν πίνακα», ἔλεγε ὁ Σεζὰν γιὰ τὴν 
᾿Ολυμπία τοῦ Μανέ. «... Εἶναι ἕνα καινούριο στάδιο ὅπου ἔφτα- 
σε A ζωγραφικὴ κι ἀπ᾽ αὐτὸ ἀρχίζει ἡ δική µας ᾽Αναγέννησι... 
Ὑπάρχει μιὰ ζωγραφικὴ ἀλήθεια τῶν ἀντικειμένων καὶ μᾶς ὅδη- 
γοῦν σ᾽ αὐτὴν αὐτὰ τὰ pol κι αὐτὰ τὰ λευκά, ἀπὸ δρόμους ποὺ 
ὣς τώρα ἦταν ἄγνωστοι στὴν εὐαισθησία pac». Καὶ πολλὰ χρό- 
via ἀργότερα ὃ Ματὶς θὰ γράψη: «Ὁ Μανὲ ἦταν ὁ πρῶτος ποὺ 
ἀντιδροῦσε μὲ ἀνακλαστικὰ κι ἔτσι ἁπλοποίησε τὴν τέχνη τοῦ 
ζωγράφου... ἐκφράζοντας μονάχα ὅ,τι ἄγγιζε ἄμεσα τὶς αἰσθή- 
σεις του...». ۱ 

Ζωντανός, καλλιεργημένος, πνευματώδης, 6 Μανὲ συνδέε- 
ται στενὰ μὲ τὸν Ζολά, τὸν Μπωντελαίρ, τὸν Μαλλαρμέ. Πιὸ 
ἀποφασιστικὰ θὰ τὸν ἐπηρεάση ἡ μακρόχρονη φιλία του μὲ 
τὸν Μπωντελαίρ, ποὺ ἄρχισε τὸ 1858. Τὸ διαισθητικὸ πιστεύω 
τοῦ Μπωντελαὶρ ὅτι τὰ καθημερινὰ στοιχεῖα τῆς ζωῆς µας µπο- 
ροῦν νὰ εἶναι θαυμαστά, φτάνει νὰ ξέρη κανεὶς νὰ τὰ βλέπη ἔτσι, 
βρίσκει στὸν Μανὲ τὸν πιὸ θερμὸ καὶ ἄμεσο ἑρμηνευτή. «Αλη- 
θινὸς ζωγράφος», ἔγραφε ὁ ποιητής, «θὰ εἶναι ἐκεῖνος ποὺ θὰ 
κατορθώση ἀπὸ τὴ σύγχρονη ζωὴ ν᾽ ἀποσπάση τὸ ἐπικό της 
στοιχεῖο καὶ θὰ μᾶς κάνη νὰ δοῦμε καὶ νὰ αἰσθανθοῦμε πόσο 
μεγάλοι καὶ ποιητικοὶ εἴμαστε, μὲ τὶς γραβάτες µας καὶ μὲ τὰ 
γυαλισμένα παπούτσια µας...». 


ΑΖΙ μὲ τὴν ἐποποιία τῆς καθημερινότητας, ποὺ θὰ τὸν 
ἐμπνέη μέχρι τὸ τέλος τῆς ζωῆς του, στὴ διαμόρφωση τοῦ 
Μανὲ παίζουν ρόλο οἱ ἔντονες προτιμήσεις ποὺ δείχνει στὴν 

ἀρχὴ τῆς σταδιοδρομίας του γιὰ μερικοὺς μεγάλους ζωγράφους 
τοῦ παρελθόντος, τὸν Τισιανό, τὸν Ρέμπραντ, τὸν Βελάσκεθ, 
τὸν Χάλς. Ἔπειτα, ἀκολουθώντας ἕνα ρεῦμα ρομαντισμοῦ τῆς 
ἐποχῆς του, θὰ γοητευθῆ καὶ θὰ ἐμπνευσθῆ ἀπὸ γραφικὲς ἀλλὰ 
καὶ ἐπίκαιρες ἀπὸ πολλὲς ἀπόψεις φόρμες τῆς ἱσπανικῆς Go- 
γραφικῆς, καθὼς κι ἀπὸ τὸν ἐξωτισμὸ καὶ τὴ μοναδικότητα τῆς 
γιαπωνέζικης τέχνης. Ἢ ἀγάπη tov γιὰ τὴν Ἱσπανία εἶναι πιὸ 
παλιὰ ἀπὸ τὸ ταξίδι ποὺ ἔκανε τὸ 1865. Ἔχει τὶς ρίζες της σὲ 
μιὰ οὐσιαστικὴ γνωριμία μὲ τοὺς μεγάλους Ἱσπανοὺς ζωγράφους 
ἀπὸ τὰ ἔργα ποὺ εἶχαν οἱ διάσημες συλλογὲς τοῦ Λουδοβίκου 
Φιλίππου καὶ τοῦ στρατάρχη Σούλτ, καθὼς καὶ στὶς γκραβοῦρες 
τοῦ Γκόγια, ποὺ κυκλοφοροῦσαν στὴ Γαλλία πρὶν ἀπὸ τὸ 1860. 
Ἔπιπλέον 6 Mave εἶχε ἐπηρεαστῆ ἀπὸ τὴν ἱσπανικὴ μόδα ποὺ 
ἐπικρατοῦσε στὸ Παρίσι, ἀπὸ τοὺς ἐνθουσιασμοὺς τοῦ Μεριμὲ 
καὶ τοῦ ἴδιου τοῦ Μπωντελαίρ, ἀπὸ τὴν ἐπιτυχία τῶν ἱσπανικῶν 
χορευτικῶν καὶ μουσικῶν θιάσων καὶ τὴ φήμη τῶν ταυρομά- 
yov. An αὐτὲς τὶς ἐπιδράσεις προέρχονται τὰ πρῶτα σημαντι- 
Ka ἔργα του: “O Κιθαριστὴς (Νέα Ὑόρκη, συλλογὴ ὌὌσμπορν, 
1861), “H Βικτωρία Μερὰν μὲ ἱσπανικὴ φορεσιὰ (Νέα “Yópkn, 
Μητροπολιτικὸ Μουσεῖο 1862), τὸ “Ισπανικὸ Μπαλέτο τῆς Ma- 
δρίτης (Οὐάσιγκτον, συλλογὴ Φίλλιπς) καὶ τελικὰ ἕνας pe- 
γάλος πίνακας ὅπου ἐμφανίζεται ἢ ἀμεσότητα τῆς πινελιᾶς καὶ 
fj, ἱκανότητα τοῦ καλλιτέχνη γιὰ ἁπλοποιήσεις: "A Λόλα τῆς 
Βαλέντσα (Παρίσι, Λοῦβρο 1862). "Aro αὐτὴ τὴ στιγμὴ ἀρχίζει 
f ἀνοιχτὴ πρόκληση τοῦ Μανὲ στὴν ἐπίσημη κριτικὴ καὶ στὸ 
κοινὸ τὸ γαλουχημένο μὲ μεγαλοστομίες. Ὁ πίνακας Movoux?) 
στὸν Κεραμεικὸ (Λονδίνο, Ἐθνικὴ Πινακοθήκη) εἶναι f γοργὴ 
καὶ ὑποβλητικὴ ἔκφραση ἑνὸς στιγμιότυπου ὄχι ἀνεκδοτολογι- 
κοῦ, παρ᾽ ὅλο ποὺ ἀπεικονίζει γνωστὲς προσωπικότητες τῆς 
ἐποχῆς: τὸν Μπωντελαίρ, τὸν συνθέτη ὌὌφφενμπαχ, τὸν Θεό- 
φιλο Γκωτιέ, τὸν Φαντὲν - Λατοὺρ καὶ πολλοὺς ἄλλους. Εἶναι 
fj εἰκόνα μιᾶς ὁλόκληρης κοινωνίας, στὴν κοσμική της ἐπιδερ- 
μίδα καὶ στὸ βάθος της, χάρη σὲ ἕνα μεγαλοφυῆ συνδυασμὸ 
χρωμάτων ποὺ δὲν ἀναμιγνύονται, σὲ μιὰ διαδοχὴ ἀπὸ ἀνθρώπινα 
προφίλ. Ὁ Μανὲ ἔπαιρνε μέρος στὰ ἐπίσημα Σαλὸν ἀπὸ τὸ 
1859, ἀλλὰ μόνο τὸ 1863, ὅταν παρουσίασε τὸ Jlooyevua στὴ 
Χλόη στὸ «Σαλὸν τῶν ᾿Αποκλεισμένων», ξέσπασε τὸ σκάνδαλο: 


εἶναι ἄσεμνο νὰ ὑποχρεώνης τὸ κοινὸ νὰ βλέπη ἕνα θέµα ποὺ 
ἀνήκει στὴν κλασικὴ παράδοση (μιὰ γυμνὴ γυναίκα ποὺ κάθεται 
φυσικότατα ἀνάμεσα σὲ δυὸ κυρίους ντυμένους, ποὺ ἀσφαλῶς 
συζητοῦν γιὰ κάποιο καλλιτεχνικὸ ἢ λογοτεχνικὸ ζήτημα) μετα- 
φερμένο ρεαλιστικὰ στὴν ἐπικαιρότητα. Τὸ περιεχόµενο µορφο- 
λογικὰ ἔχει τὴν καταγωγή του στὸν Ραφαὴλ. καὶ εἶναι παρμένο 
ἀπὸ μιὰ ἀναγεννησιακὴ ξυλογραφία τοῦ Μαρκαντόνιο Ραϊμόντι, 
ἀλλὰ τὰ πρόσωπα χωρὶς ἀμφιβολία εἶναι σύγχρονα μὲ τὸ κοινό, 
ἔχουν ἁἀποσπαστῆ μὲ τραχύτητα ἀπὸ τὴ μυθολογία κι ἀπὸ τοὺς 
κανόνες τοῦ ἀκαδημαϊσμοῦ. ᾿Αλλὰ γιὰ τὴν ἐπίσημη κριτικὴ 
ἀκόμα πιὸ «ἄσεμνη» εἶναι ἡ καινοτομία τῆς τεχνικῆς. Ἡ παρα- 
δοσιακὴ ἀπόδοση τῶν ἐπιπέδων καὶ τῶν ὄγκων μὲ διαβαθμίσεις 
τόνων, μὲ τὶς παρεμβολὲς ἀνοιχτῶν καὶ σκοτεινῶν ἐπιφανειῶν, 
ἐγκαταλείπεται ¿00 τελειωτικὰ ἀπὸ τὸν Μανέ. ᾿Απὸ τὴν καθαρὴ 
κι ἀποφασιστικὴ ἀπόδοση τῶν ἀντικειμένων, μὲ τὴν κατάργηση 
τῶν μέσων τόνων, βγαίνει Tj ἐπαναστατικότητα αὐτῆς τῆς Go- 
γραφικῆς, τῆς ἀσυνήθιστα ἐπίπεδης καὶ πολύχρωμης, ποὺ τὴ 
ζωντανεύουν ἀντικείμενα δοσµένα μὲ μιὰ ἐλευθερία, μιὰ στιλ- 
πνότητα, μιὰ παρουσία χωρὶς προηγούμενο. Καταστρέφοντας 
συνειδητὰ τὴν αἴσθηση τοῦ ὄγκου, 6 Μανὲ ἀντιτάσσεται ἀνοιχτὰ 
στὴ μετριότητα καὶ στὸ κακὸ γοῦστο τῆς ἐπίσημης ζωγραφικῆς, 
συγκεντρώνοντας ἔτσι γύρω Tov ὅλους τοὺς νέους καλλιτέχνες 
ποὺ ἀκολουθοῦν τὸν ἴδιο δρόμο. 


ΟΛΥΜΠΙΑ (Παρίσι, Λοῦβρο), ἔργο τοῦ 1863, θὰ ἐκτεθῆ 

στὸ Σαλὸν τὸ 1865, προκαλώντας μιὰν ἀγανάκτηση ἀκόμα 
ὀξύτερη, ἐπειδὴ τὸ ἔργο ἔχει ἀκόμα μεγαλύτερη συνέπεια, τόλμη 
καὶ στερεότητα ἀπὸ τὰ προηγούμενα. Σύνθεση κλασική, ἔμπνευ- 
ση παρμένη ἀπὸ τὸν Τισιανό, ἀποχρώσεις τοῦ Γκόγια καὶ ἀπόη- 
χοι ἀπὸ γιαπωνέζικες στάµπες σμίγουν σ᾽ αὐτὸ τὸ ἀριστούργη- 
μα. Τὸ κάθε ἐπιμέρους στοιχεῖο εἶναι ἁπλοποιημένο μέχρι τὸ 
παράδοξο, θυσιασμένο στὸ «προφανὲς» καὶ στὴ ζωγραφικὴ αὐ- 
tovouía τῆς εἰκόνας. Αὐτὴ ἡ σύγχρονη ᾿Αφροδίτη εἶναι μιὰ 
ὁποιαδήποτε νεαρὴ γυναίκα, μὲ κοινὰ χαρακτηριστικά, μὲ Avat- 
μικὲς φόρμες, ἀκίνητη μέσα σὲ μιὰν ἀφαίρεση ποὺ καταργεῖ 
τὴν ὕλη, τονισμένη μὲ δυνατὲς μαῦρες γραμμές, κάτασπρη στὴν 
ἀντίθεσή της μὲ τὸ σκοῦρο βάθος. 

To 1865 καὶ τὸ 1866, μετὰ ἀπὸ ἕνα σύντομο ταξίδι ποὺ E- 
κανε στὴ Μαδρίτη, ὁ Μανὲ παρουσιάζει τρεῖς πίνακες μὲ σκη- 
VEG ταυρομαχιῶν καὶ τελειώνει τὸν πίνακα: πού, μαζὶ μὲ τὴν 
᾿Ολυμπία, τοῦ χάρισε τὴν περισσότερη φήμη, τὸν Φλαουτίστα 
(Παρίσι, Λοῦβρο). ᾿Απὸ τὸ γκρίζο βάθος τοῦ πίνακα, ἕνα χῶρο 
ἐξωπραγματικὸ καὶ χωρὶς σύνορα, ἀποσπᾶται ἡ μορφὴ τοῦ ἀγο- 
ριοῦ τῆς αὐτοκρατορικῆς φρουρᾶς. Τὸ περίγραμμα τοῦ σχεδίου, 


ἢ ἀπουσία σκιᾶς, κάνουν τὴν μορφὴ διδιάστατη, ἀνάλογη, ὅπως 


παρατηροῦσε 6 Ντωμιέ, μ᾽ ἕνα τραπουλόχαρτο. Τὸ 1866 εἶναι 
ἣ χρονιὰ ποὺ οἱ πρῶτοι ἐμπρεσιονιστές, ὃ Μονὲ κι Ó Πισσαρρό, 
δυσαρεστημένοι μὲ τὸν Pevováp, τὸν Σισλέ, τὸν Μπαζίλ, ποὺ 
διατηροῦσαν τὶς παραδοσιακὲς φόρμες τῆς καλλιτεχνικῆς ἀκα- 
δημίας, ἔρχονται σὲ ἐπαφὴ μὲ τὸν Μανέ: στὸ Καφὲ Γκερμπουὰ 
συγκεντρώνονται ὣς τὸν: πόλεμο τοῦ 1870 οἱ ζωγράφοι καὶ οἱ 
κριτικοὶ τῆς πρωτοπορίας, γύρω ἀπὸ τὴν εὔστροφη, περίεργη, 
ἀστραφτερὴ προσωπικότητα τοῦ Μανέ, ποὺ ἀπὸ τὶς στῆλες τοῦ 
«Evénement» ὁ Ζολὰ τὸν εἶχε ὑπερασπιστῆ μὲ πάθος, μεγαλώ- 
νοντας τὴ φήμη του. Τὸ 1867 ἕνα πολιτικὸ ἐπεισόδιο, ἡ ἐκτέλεση 
τοῦ αὐτοκράτορα Μαξιμιλιανοῦ στὸ Μεξικό, ἐρεθίζει τὴ φαν- 
τασία τοῦ Μανὲ καὶ 一 δύσπιστο ὅπως πάντα γιὰ τὶς ἀπεικονί- 
σεις τῶν ἱστορικῶν γεγονότων --- τὸν καθοδηγεῖ νὰ ἀναζητή- 
ση ζωγραφικὴ λύση συνεπῆ μὲ τοὺς προσανατολισμούς του. 
Τὴν ᾿Βκτέλεση τοῦ Μαξιμιλιανοῦ (Μάνχαϊμ, Κούνστχαλλε) τὴ 
συγκρίνουν κατὰ κανόνα μὲ τὴ Δευτέρα Μαΐου τοῦ Γκόγια. 
᾿Αλλὰ ἐνῶ ὁ Γκόγια θέλησε và ἐκφράση τὸ ἀποκορύφωμα μιᾶς 
τραγικῆς ἐντάσεως, Ó Μανὲ προσπαθεῖ νὰ τονίση τὴν ἄρνηση 
τῆς τραγωδίας. Ἢ ἀδιαφορία στὴν ἀπόδοση τῶν λεπτομερειῶν 
καὶ στὴ στάση τῶν προσώπων δίνει τὴν αἴσθηση μιᾶς συμβολι- 
κῆς ἁπομακρύνσεως, μιᾶς ἀπουσίας τῆς δόξας, στοιχείων ποὺ 
ἴσως γιὰ τὸν καλλιτέχνη νὰ συμβόλιζαν τὸν χωρὶς µεγαλοστο- 
μίες ἡρωισμὸ τοῦ σύγχρονου κόσμου. 


MANE ἀρνήθηκε τὸ 1874 νὰ συμμετάσχη στὴν πρώτη ὅμα- 
δικὴ ἔκθεση τῶν ἐμπρεσιονιστῶν, φαίνεται ὅμως καθαρὰ 

χωρὶς καὶ νὰ τοὺς ἀκολουθήση στὸ δρόµο τῆς καθαρῆς τοπιο- 
γραφίας καὶ τῶν ἀναζητήσεων γύρω ἀπὸ τὸ φῶς. Οἱ ἔντονες 
χρωματικὲς ἀντιθέσεις, τὰ μαῦρα περιγράμματα, ὑποχωροῦν τώρα 
καὶ δίνουν τὴ θέση τους σὲ μαλακότερες χρωματικὲς μεταβάσεις 
ποὺ ὀφείλονται σὲ μιὰ νέα ἐπεξεργασία τῆς ἀτμόσφαιρας πιὸ 
φωτεινὴ καὶ διαυγῆ. Στὰ χρόνια ποὺ ἀκολουθοῦν, f) ζωγραφική 
του δὲν καθρεφτίζει πιὰ ἐκείνη τὴν ἐμμονή του στὴ συνέπεια 
ποὺ σημάδευε τὸ νεανικό tov ἔργο. Πάντως ἡ Vava τοῦ 1877 
(Αμβοῦργο, Κούνστχαλλε), τὸ Μέσα στὴ Νύχτα τοῦ 1879 (Be- 
ρολίνο, Κρατικὸ Μουσεῖο) καὶ ὅλη ἡ σειρὰ τῶν σχεδίων καὶ 
τῶν πινάκων ποὺ ἐμπνεύσθηκε ἀπὸ τὰ καφενεῖα καὶ τὶς μπι- 
ραρίες τοῦ Παρισιοῦ, δὲν μαρτυροῦν μονάχα τὴν ἐξαιρετική τοῦ 
δεξιοτεχνία, ἀλλὰ καὶ τὴν ἱκανότητά του νὰ γίνεται ὁ ἐκφρα- 
στής, ποιητικὸς μαζὶ καὶ περιπαιχτικός, τῆς ἐποχῆς του. 

Ὅταν τὸ 1879 ἄρχισε νὰ ἐκδηλώνεται ἢ φοβερὴ ἀρρώστεια 
ποὺ ὕστερ᾽ ἀπὸ σκληρὲς δοκιμασίες θὰ τὸν σκότωνε, 6 Μανὲ 
ἀντικαθιστᾶ τὰ λάδια μὲ τὶς τέμπερες. Οἱ κῆποι τῶν Βερσαλ.- 
λιῶν, τῆς Μπελβύ, τῆς Ρυέιγ, τὰ ἐλεύθερα καὶ κομψὰ πορτραῖτα 
τῶν ὡραίων γυναικῶν τοῦ Παρισιοῦ, πολλαπλασιάζονται ἀπὸ 
τὸ δημιουργικό του οἶστρο. Στὸ Σαλὸν τοῦ 1882 6 Μανὲ δίνει 
γιὰ τελευταία φορὰ τὸ παρὸν μὲ τὴν "Ανοιξη (Νέα Ὑόρκη, 
συλλογὴ H. Payne Bingham), ποὺ ἐπιτέλους προκαλεῖ ὁμόφωνη 
ἐπιδοκιμασία, καὶ μ᾽ ἕνα ἔργο ποὺ ἀνήκει στὰ ἀριστουργήματά 
του, τὸ Μπὰρ στὸ Φολὶ Μπερζὲρ (Λονδίνο, Ἰνστιτοῦτο Κουρτώ). 
Οἱ μποτίλιες, τὰ λουλούδια, τ᾽ ἀντικείμενα ποὺ περιβάλλουν τὸ 
κορίτσι τοῦ μπάρ, ἡ τεμπέλικη κι ὀνειροπόλα ἔκφραση τῆς δί- 
νοῦν μιὰ ποιότητα μεταφυσικὴ καὶ ἄυλη, ποὺ ὁ καθρέφτης στὴν 
πλάτη της ἐπαναλαμβάνει σὲ μιὰν ἀτέλειωτη σειρά. 

Σ αὐτὴ τὴν ἀκραία ἔκφραση μιᾶς διάλυσης ποὺ δὲν τῆς εἶναι 
ξένη N αἴσθηση τοῦ ἐπικείμενου θανάτου, βρίσκοµε πάλι μιὰν 
εἰκόνα τῆς ἐποχῆς του καὶ τοῦ περιβάλλοντός του. Καὶ γιὰ μιὰν 
ἀκόμα φορὰ Ó Μανὲ ξεπερνᾶ τὸ ἀνέκδοτο, τὴν ἠθογραφικὴ μι- 
κρολογία, καὶ μᾶς δίνει σὲ βάθος, μεστὴ ἀπὸ νοήματα περασμέ- 
να καὶ νύξεις μελλοντικές, τὴν εἰκόνα μιᾶς κοινωνίας κι ἑνὸς 
πολιτισμοῦ ποὺ βάδιζαν στὴ διάλυσή τους. 


Μετάφραση ἀπὸ τὰ ἰταλικά: 
E. BAKAAOIIOYAOY - GIULIANO 


Oi πίνακες 


1.11 ΜΟΥΣΙΚΗ ΣΤΟΝ ΚΕΡΑΜΕΙΚΟ (1861 
— 76 x 119 ἐκ.) Λονδίνο, ᾿Εθνικὴ ΙΠινακοθή- 
xy. — Εἶναι τὸ πρῶτο ἔργο τοῦ Mavé μὲ 
θέμα σύγχρονο, ποὺ τὸ διάλεξε σὲ πλήρη 
ἁρμονία μὲ τὴν κοινωνικὴ κι ἐκλεπτυσμένη 
φύση του. Ὁ κῆπος τοῦ Κεραμεικοῦ ἦταν 
ἕνας ἀγαπητὸς τόπος συναντήσεως τοῦ κο- 
σμικοῦ Παρισιοῦ. Στὸ πάρκο, ἀνάμεσα στὸ 
πλῆθος, διακρίνεται κι ὁ Μπωντελαίρ. 


II - 111. ΤΟ ΠΡΟΓΕΥΜΑ ΣΤΗ XAOH (1862 - 
1863 — 214 x 270 éx.). Magiot, 4100000. 一 
Πρόθεση τοῦ Μανὲ σ᾽ αὐτὸ τὸ ἔργο ἦταν 
νὰ ἐξοικειωθῆ μὲ τὸ γυμνό. Τὴ γυμνὴ hop- 
φὴ τὴν ἔχει ἐμπνευσθῆ ἀπὸ τὴ μεγάλη βε- 
νετσιάνικη ζωγραφικὴ κι ἀπὸ τὸν Ραφαήλ, 
ἀλλὰ τὴν ἐντάσσει, γιὰ νὰ δημιουργῆση 
ἀντίθεση, σὲ μιὰ κατάσταση τῆς ἐποχῆς 
του: σὲ μία συζήτηση μεταξὺ διανοουμένων. 


IV. Η ΛΟΛΑ ΤΗΣ ΒΑΛΕΝΊΣΑ (1862 — 193 
x 92 éx.). ΓΠΙαρίσι, Λοῦβρο. — 11 χορεύτρια, 
φιγούρα πραγματικὴ μὲ τραχιὰ χαρακτηρι- 
στικά, ὄρθια στὰ σανίδια τοῦ παλκοσένικου, 
μᾶς προετοιμάζει γιὰ ἄλλες σκηνὲς παρμένες 
ἀπὸ τὸ θέατρο πού, λίγα χρόνια ἀργότερα. 
θὰ γίνουν τὰ ἀγαπημένα θέματα τοῦ Ντεγκά. 
Στὴν «ἰσπανικὴ» περίοδο τοῦ Μανὲ πολλὰ 
ἔργα του εἶναι ἀφιερωμένα στὸ ἴδιο θέμα. 


V. ΟΛΥΜΠΙΑ (1863 — 130 x 190 ἕκ.). 0 
ρίσι, Λοῦβρο. — Ὁ Μανὲ στὰ νεανικά του 
χρόνια εἶχε μελετήσει πολὺ τοὺς μεγάλους 
ζωγράφους τοῦ παρελθόντος. Τὸν πίνακα 
αὐτόν, ποὺ ἀνήκει στὰ ἀριστουργήματα τῆς 
σύγχρονης ζωγραφικῆς καὶ σημειώνει μιὰ 
ἀποφασιστικὴ στροφὴ στὴν ἱστορία τῆς τέ- 
χνης, τὸν ἐμπνεύσθηκε ἀπὸ τὴν περίφημη 
` Αφροδίτη τοῦ Οὐρμπίνο τοῦ Τισιανοῦ. 


VI. ΑΣΠΡΕΣ ΠΑΙΩΝΙΕΣ (1864- 31,8 x 46,5 
éx.). Παρίσι, 4100000. — Τὸ ἐνδιαφέρον τοῦ 
Μανὲ γιὰ τὴν «καθαρὴ ζωγραφικὴ» ἦταν 
φυσικὸ νὰ τὸν ὁδηγήση στὴ νεκρὴ φύ- 
ση. Ἔξοχες νεκρὲς φύσεις ἐμφανίζονται 
σὰν λεπτομέρειες σὲ πιὸ σύνθετα ἔργα (ὅ- 
πως τὰ λουλούδια στὴν ᾿Ολυμπία). ᾿Αλλὰ 
μόνο ἀπὸ TO 1864 6 Μανὲ ἐπιδίδεται σ᾽ ad- 
τὸ τὸ εἶδος. δίνοντάς του αὐτόνομη ἀξία. 


ΥΠ. O 9۸۸0۷1۱181۸2 ἢ TO ΠΙΦΕΡΟ 
(1866 — 160 x 98 ¿x.). ΙΙαρίσι, Λοῦβρο. --- Ἡ 
συνθετικὴ δύναμη τοῦ Μανέ, f| ἁπλότητα 
τοῦ σχεδίου του, οἱ ἁπλοποιήσεις του ὡς 
πρὸς τὸ χῶρο, ἀποκορυφώνονται ἐδῶ. Δὲν 
ὑπάρχει βάθος, οὔτε ἐπιφάνεια ὅπου νὰ πα- 
τᾶ ἡ μορφή. Κι ὅμως 6 μικρὸς μουσικὸς 
ἀναδεικνύεται στέρεος καὶ ζωντανὸς μέσα 
ἀπὸ τὶς χρωματικὲς ἀντιθέσεις. 


VIII. ΕΚΤΕΛΕΣΗ ΤΟΥ ΑΥΤΟΚΡΑΤΟΡΑ 
ΜΑΞΙΜΙΛΙΑΝΟΥ (1867 — 250 x 305 ἐκ). 
Μάνχαϊμ, Anuotixn ΙΠινακοθήκη. — Δραμα- 
τικὴ κι ἁπαλλαγμένη ἀπὸ κάθε ρητορεία 
εἶναι ἡ σκηνὴ τῆς ἐκτελέσεως, ὅπου 6 Ma- 
vé ἐπιδιώκει τὴν ἄρνηση τῆς τραγωδίας. 'H 
ἀπρόσωπη ὠμότητα τῆς σκηνῆς ἐντείνεται 
ἀπὸ τὸ στρατιώτη πού, ἀδιάφορος, ἐξετάζει 
τὸ τουφέκι του μὲ πολλὴ προσοχή. 


ΙΧ. ΠΡΟΣΩΠΟΓΡΑΦΙΑ. TOY EMIA ZO- 
AA (1868 — 190 x 111 ἑκ.) /Ιαρίσι, ۰ 
一 Aro εὐγνωμοσύνη γιὰ τὸν Ζολά, ποὺ τὸν 


ὑπεράσπισε μὲ θέρµη, 6 Μανὲ τὸν ζωγράφι- | 


σε στὸ σπουδαστήρι του. μὲ τὰ βιβλία του 
καὶ τὰ ἄλλα χαρακτηριστικά του πράγματα: 
ἕνα γιαπωνέζικο παραβάν. μιὰ στάµπα τοῦ 
Οὐταμάρο καὶ ἀντίγραφα τῆς ᾽᾿Ολυμπίας καὶ 
τῶν Μπεκρήδων τοῦ Βελάσκεθ. 


X - XI. ΠΡΟΓΕΥΜΑ ΣΤΟ ATEAIE (1868 一 
120 x 154 ¿x.). Μόναχο, Κρατικὴ ΙΙινακοθή- 
xn. — Τόσο. oi τρεῖς μορφὲς ὅσο καὶ τ᾽ ἀν- 
τικείµενα ἔχουν μιὰ μοναδικὰ ἔντονη πα- 
ρουσία. Ὁ νεαρὸς στὸ πρῶτο πλάνο εἶναι ὁ 
人 sov Λέενχοφ, 6 γιὸς τοῦ Μανέ. Σ αὐτὸν 
συγκεντρώνεται ὅλη N προσοχή, στὸ ὕφος 
ἀναμονῆς ποὺ τὸ προσηλωμένο στὸ κενὸ 
βλέμμα του προκαλεῖ στὰ ἄλλα πρόσωπα. 


XI. H MIIEPT MOPIZO ΜΕ ΜΑΥ͂ΡΟ 
ΚΑΠΕΛΟ (1872 — 55 x 38 &k.). Παρίσι, συλ- 
λογὴ E. Rouart. —‘H Μπὲρτ Μοριζό, νεαρὴ 
ζωγράφος, μαθήτρια τοῦ Κορό, μέλος ἀρ- 
γότερα τῆς ὁμάδας τῶν ἐμπρεσιονιστῶν, 
ποζάρισε ἀρκετὲς φορές, ἀνάμεσα στὰ 1868 
καὶ στὰ 1874, γιὰ τὸν Μανέ. 'O ζωγράφος 
εἶχε ἐντυπωσιαστῆ ἀπὸ τὴ γοητεία κι ἀπὸ 
τὴ μοναδικὴ. προσωπικότητά της. 


XIII. ΣΤΗΝ ΠΑΡΑΛΙΑ (1873 — 57 x 72 ἑκ.). 
Παρίσι, συλλογὴ J. Doucet. — Αὐτὸς ὃ θαυ- 
μάσιος πίνακας, γεμάτος φῶς καὶ διαφάνεια, 
σημειώνει, μαζὶ μὲ ἄλλες σπουδές, τὴ στρο- 
φὴ τοῦ 'Μανὲ πρὸς τὴ ζωγραφικὴ ἐξωτερι- 
κῶν. Πάντως ἡ διαφορά του ἀπὸ τοὺς ἐμ- 
πρεσιονιστὲς εἶναι ὅτι τὸ τοπίο αὐτὸ καθ᾽ ἑ- 
αυτὸ καθὼς καὶ τὸ φῶς δὲν τὸν ἐνδιέφεραν πα- 
ρὰ μόνο σὲ σχέση μὲ τὴν ἀνθρώπινη μορφή. 


XIV. O ΚΛΩΝΤ MONE ΣΤΟ ATEAIE TOY 
(1874 — 80 x 98 éx.). Móvaxo, Νέα Ilwa- 
κοθήκη. --- Ὁ Move ζωγράφιζε καὶ δεχόταν 
τοὺς φίλους του 6 αὐτὴ τὴν παλιὰ βάρκα. 
Συνήθως ἀγκυροβολοῦσε στὸ ᾿Αρζαντέιγ, 
ὅπου οἱ ὄχθες τοῦ Σηκουάνα ἐνέπνεαν τὶς 
σπουδές TOD γιὰ τὸ φῶς. ᾿Απὸ καιρὸ σὲ 
καιρὸ ἔκανε ἀκόμα κι ἀληθινὰ ταξίδια στὸ 
ἀγαπημένο ποτάμι τῶν Παριζιάνων. 


XV. H ΣΕΡΒΙΤΟΡΑ ΤΗΣ ΜΠΙ͂ΡΑΣ (1878 — 
98 x 79 &k.). Λονδίνο, ` Εθνικὴ Πινακοθήκη. — 
Οἱ ἄνθρωποι ποὺ πίνουν, οἱ σερβιτόρες, τὰ 
καμπαρὲ ἐμπνέουν στὸ ζωγράφο μιὰ ὁλό- 
Κληρη σειρὰ ἔργων. Ἢ πολυσύχναστη μπι- 
ραρία «Στὸ Καμπαρὲ τοῦ Ῥάισχοφεν», ποὺ 
ἀπεικονίζεται ἐδῶ, ἀνταποκρίνεται στὴ φλέ- 
Ba τοῦ Μανέ, ποὺ δὲν κουράζεται νὰ ἆπα- 
θανατίζη τὴ γεύση τῆς παριζιάνικης ζωῆς. 


XVI. ΤΟ ΜΠΑΡ ΣΤΟ @®OAI-MITEPZEP 
(1881 - 1882 — 96 x 130 ἑκ.). Λονδίνο, ᾿[Ινστι- 
τοῦτο Τέχνης Κουρτώ. ---Ὁ Μανέ, ἂν καὶ 
βαριὰ ἄρρωστος, συνήθιζε νὰ φτάνη σερνάμε- 
νος ὣς τὸ Φολὶ-Μπερζέρ. Τὰ χρώματα τοῦ 
μπάρ. τὰ φῶτα τοῦ γκαζιοῦ ποὺ ἀντιφεγγίζουν 
στοὺς καθρέφτες, στὰ κρύσταλλα, στὶς µπο- 
τίλιες, ἁπλώνονται γύρω ἀπὸ τὸ κορίτσι μὲ 
τὰ ἄτονα βιολὲ μάτια, τὰ βαριὰ ἀπὸ θλίψη. 


XVII. ΤΟ ΜΟΝΤΕΛΟ TOY «ΜΠΑΡ ΣΤΟ 
®OAI-MIIEPZEP» (1881 — 54 x 34 8, λε- 
πτοµέρεια). Μουσείο τῆς Ντιζόν. ----"Ἡ Xv- 
Cov, fj κεντρικὴ φιγούρα τοῦ Manag στὸ 
Φολὶ Ἠπερξέρ, ποζάρισε YU αὐτὴ τὴν ἁπα- 
λὴ τέμπερα. Τὰ τελευταῖα του χρόνια ὁ 
Μανὲ ἐπιδόθηκε σχεδὸν ἀποκλειστικὰ σ᾽ 
αὐτὴ τὴν τεχνική, ποὺ ἐνῶ τὸν κούραζε ἐλά- 
χιστα τοῦ ἔδινε θαυμάσια ἀποτελέσματα. 

ΕΚΤΥΠΩΣΙΣ |. ΠΕΠΠΑΣ - ۲۰ ΡΑΓΙΑΣ Ο.Ε. τηλ. 255-208. 


Γιὰ πρώτη φορὰ στὴν Ἑλλάδα παρόμοιο ἔργο ἐσημείωσε τέτοια κα” 
ταπληκτικὴ ἐπιτυχία ὅπως «OI ΜΕΓΑΛΟΙ ΖΩΓΡΑΦΟΙ. Ἔγιναν ku- 
ριολεκτικὰ ἀνάρπαστα τὰ πρῶτα τεύχη. Γιὰ ὅσους δὲν ἐπρόφθασαν 


vá td αποκτήσουν, τοὺς γνωρίζομεν ὅτι τὰ τεύχη Pevoudp, Τοσλοῦ7- 
۸۷۲0616, Bav 11011, Ντελακρουὰ καὶ Γκωγκὲν θὰ ξανατυπωθοῦν 
πολὺ σύντομα καὶ θὰ κυκλοφορήσουν otic 15 Deßpovapiou 1972. 


ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος µας: 


"Hon ἐκυκλοφόρησαν: 
1. Pevovap 2. Τουλοὺζ- Λωτρὲκ 3. Bav Γκὀγκ 
4. Ντελακρουὰ 5. Γκωγκὲν 6. Ἔνγκρ 


Οἱ εἰκόνες τῶν ἐξωφύλλων τῶν τευχῶν, ξανατυπώθηκαν 
καὶ συμπεριελῆφθηκαν στὸ βιβλιοδετημένο τόμο. 


11 ἀρίθμηση τῶν σελίδων τοῦ τεύχους ۶ 
μὲ βάση τὴ σειρὰ ποὺ ἀκολουθήσαμε στὴ βιβλιο- 
δεσία τοῦ τόμου. 


Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Τζιόττο Ρέμπραντ 
Μαντένια Γκόγια 
Μποττιτσέλλι Νταβίντ 
Ἱερώνυμος Μπὸς Ντελακρουά 


Λεονάρντο ντὰ Βίντσι Ντωμιὲ 


Ντύρερ Βὰν ٣ 
Μιχαὴλ. Αγγελος Mortis 

1 ٨ Πικάσσο 
Τισιανὸς Μοντιλιάνι 
Χόλμπαΐν Ντὲ Κίρικο 
Μπρέγκελ. 1 065 

"El Γκρέκο Λύτρας 
Ῥοῦμπενς Βολανάκης 
Βελάσκεθ Παρθένης κ.ἄ. 


ΧΡΟΝΟΛΟΓΙΚΗ ΙΣΤΟΡΙΚΗ ΣΕΙ͂ΡΑ TQN 6 TOMQN 


. And τὸν Τζιόττο ۹ 
. Αναγέννηση 

. Aro τὸν 170 Αἰώνα στὸν 0 

. And τὸν 190 Αἰώνα στὸν 200 

. 1111106170 6 Αἰώνας 

6. Ἕλληνες Ζωγράφοι 

Copyright FABBRI - «ΜΕΛΙΣΣΑ» 


ΕΚΔΟΤΙΚΟΣ ΟΙΚΟΣ «ΜΕΛΙΣΣΑ» 
ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ : ΤΣΙΜΙΣΚΗ 41 ΤΗΛ. 29010 


Oi ᾿Εκδοτικοὶ Οἶκοι «FABBRI» καὶ «MEAIXXA» πα- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«OI METAAOI ΖΩΓΡΑΦΟΙ» 


Τὸ ἔργο αὐτὸ ἔχει κυκλοφορήσει καὶ κυκλοφορεῖ σὲ 
ἑκατομμύρια ἀντίτυπα στὴν Ἰταλία, στὴ Γαλλία, στὴν 
᾿Αγγλία, στὴ Γερμανία, στὴ Βραζιλία, στὸ Ἰσραήλ, στὴν 
Ἰαπωνία καὶ σὲ πολλὲς ἄλλες χῶρες. 


«ΟΙ ΜΕΓΑΛΟΙ ΖΏΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόµους μὲ πρό- 
turn καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες OAO- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. O τόμος ΕΛΛΗΝΕΣ ΖΩΓΡΑΦΟΙ εἶναι μιὰ £pya- 
σία πρωτότυπη καὶ μοναδικὴ στὴ χώρα µας. 


O ΠΡΩΤΟΣ ΤΟΜΟΣ τοῦ ἔργου εἶναι ἤδη ἔτοιμος, 
βιβλιοδετημένος, καὶ μπορεῖτε νὰ τὸν βρῆτε στὰ βιβλιο- 
πωλεῖα καὶ στὰ κατὰ τόπους πρακτορεῖα ἐφημερίδων. 


Ἢ ἐπεξεργασία ἔγινε μὲ ἠλεκτρονικὰ μηχανήματα, ποὺ 
ἔφερε εἰδικὰ γιὰ τὸ σκοπὸ αὐτὸ f ΕΙΚΟΝΟΓΡΑΦΙΚΗ Ο.Ε. 


«Οἱ ΜΕΓΑΛΟΙ ΖΩΓΡΑΦΟΙ» εἶναι ἕνα ἔργο ποὺ 
φέρνει, μὲ τὴν ἐπαναστατικὰ χαμηλὴ τιμή του καὶ τὴν 
εξαιρετική του ποιότητα, τὴ μαγεία τῆς ζωγραφικῆς 
στοὺς πολλούς! LE ὅλους |! 


Κάθε βδομάδα, 6 ἕνα ξεχωριστὸ πολυτελὲς τεῦχος - 
βιβλίο. κι ἕνας Μεγάλος Ζωγράφος! 


"Eva βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 

Κάθε τεῦχος - βιβλίο θὰ εἶναι μεγάλου σχήματος 
(27 x 37 êk.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 ópy., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 


Φτιάξτε καὶ σεῖς τὴν προσωπικη σας πινακοθήκη | 
Κάθε ἀντίτυπο εἶναι καὶ ἕνα πρωτότυπο ! 


Ἢ ἔκδοση «OI ΜΕΓΑΛΟΙ ΖΩΓΡΑΦΟΙ» εἶναι ἕνα 
καλλιτεχνικὸ γεγονός. Κάτι ἐντελῶς ἰδιαίτερο στὴν πνευ- 
ματικὴ Con τῆς χώρας μας. Καὶ κάτι ἐντελῶς ἰδιαίτερο 
στὴ δικη σας ζωή. Ἕνα πραγματικὸ ἀπόκτημα, ἕνα ἐφό- 
διο, γιὰ σᾶς, γιὰ ὅλη τὴν οἰκογένεια, καί, αὔριο, γιὰ τὰ 
παιδιά σας. Γιατὶ εἶναι ἕνα ἔργο ποὺ δὲν «παλιώνει». Σὰν 
γνήσιο ἔργο τέχνης. 


